Loop lig vir haaie by Kommetjie(Argieffoto: Lubo Minar/Unsplash) Die Nasionale Seereddingsinstituut (NSRI) en die Stad Kaapstad het gewaarsku teen verhoogde haai-aktiwiteit nadat ŉ walviskarkas by Langstrand, Kommetjie, uitgespoel het. Die organisasies sê die karkas het merkbare verhoogde haaibedrywigheid veroorsaak en branderryers, roeiers en swemmers in die omgewing van Langstrand en Noordhoek is gemaan om ekstra waaksaam te wees. Die stad sê sy vasteafvaleenheid sal sorg dat die karkas verwyder word. CAUTION: A Brydes whale carcass has washed up at Longbeach, Kommetjie and a drone has spotted a number of sharks (unknown species) in the area. Water users are advised to exercise extreme caution and use an alternative beach until the carcass is removed tomorrow. #BeSharkSmart pic.twitter.com/Exb1LZEEIx — Shark Spotters (@SharkSpotters) August 10, 2020